PATVIRTINTA

 Šilalės rajono savivaldybės mero

 2024 m. sausio 10 d. potvarkiu Nr. T3-14

**TARPINIŲ FINANSINIŲ ATASKAITŲ RINKINIO SUDARYMO BEI PATEIKIMO TERMINO TVARKOS APRAŠAS**

 **I SKYRIUS**

**BENDROSIOS NUOSTATOS**

 1.Vadovaujantis Lietuvos Respublikos viešojo sektoriaus atskaitomybės įstatymo 2 straipsnio 27 dalimi ir 23-uoju viešojo sektoriaus apskaitos ir finansinės atskaitomybės standartu „Tarpinių finansinių ataskaitų rinkinys“ kiekvienas viešojo sektoriaus subjektas: Šilalės rajono savivaldybės (toliau – Savivaldybė) biudžetinės įstaigos ir sveikatos priežiūros viešosios įstaigos (VšĮ Šilalės rajono ligoninė, VšĮ Šilalės pirminės sveikatos priežiūros centras, VšĮ Kaltinėnų pirminės sveikatos priežiūros centras, VšĮ Kvėdarnos ambulatorija, VšĮ Laukuvos ambulatorija) rengia ir teikia tarpinių finansinių ataskaitų rinkinį. Viešojo sektoriaus atskaitomybės įstatymas nustato viešojo sektoriaus subjekto finansinę atskaitomybę, ataskaitų rinkinio sudėtį, jų sudarymo reikalavimus, atsakomybę už rinkinio sudarymą ir pateikimą.

 **II SKYRIUS**

**TARPINIŲ FINANSINIŲ ATASKAITŲ RINKINIO SUDARYMAS**

 2**.** Savivaldybės viešojo sektoriaus subjektai, vadovaudamiesi finansų ministro įsakymais patvirtintais viešojo sektoriaus apskaitos ir finansinės atskaitomybės standartais (toliau –VSAFAS) sudaro tarpinių finansinių ataskaitų rinkinį ir jį pateikia Savivaldybės administracijos Biudžeto ir finansų skyriui per 50 kalendorinių dienų po ataskaitinio laikotarpio (pirmo ketvirčio, pusmečio, devynių mėnesių):

 2.1. finansinės būklės ataskaita, 2-asis VSAFAS „Finansinės būklės ataskaita“ 2 priedas;

 2.2. veiklos rezultatų ataskaita, 3-asis VSAFAS „Veiklos rezultatų ataskaita” 2 priedas;

 2.3. sutrumpintas aiškinamasis raštas; informacija sutrumpintame aiškinamajame rašte pateikiama vadovaujantis 23-iuoju VSAFAS „Tarpinių finansinių ataskaitų rinkinys“.

 **III SKYRIUS**

**BAIGIAMOSIOS NUOSTATOS**

 3. Savivaldybės biudžetinės įstaigos, sveikatos priežiūros viešosios įstaigos (VšĮ Šilalės rajono ligoninė, VšĮ Šilalės pirminės sveikatos priežiūros centras, VšĮ Kaltinėnų pirminės sveikatos priežiūros centras, VšĮ Kvėdarnos ambulatorija, VšĮ Laukuvos ambulatorija) tarpinių finansinių ataskaitų rinkinį skelbia savo interneto svetainėje, o jeigu jos neturi – Savivaldybės interneto svetainėje.

 4. Už viešojo sektoriaus tarpinių finansinių ataskaitų rinkinio sudarymą ir paskelbimą interneto svetainėje yra atsakingi viešojo sektoriaus subjekto vadovai.

|  |
| --- |
|  |